2020. gada 16. septembrī Rīkojums Nr. 519

Rīgā (prot. Nr. 54 11. §)

**Par finansējumu ēku Kalnciema ielā 10 k-2 un k-3, Rīgā, pārbūves darbu izdevumu segšanai, lai pielāgotu ēkas profesionālās izglītības kompetences centra "Nacionālā Mākslu vidusskola" vajadzībām**

1. Likumprojektā "Par valsts budžetu 2021. gadam" un likumprojektā "Par vidēja termiņa budžeta ietvaru 2021., 2022. un 2023. gadam" paredzēt Kultūras ministrijas budžetā ilgtermiņa saistības nekustamā īpašuma (nekustamā īpašuma kadastra Nr. 0100 061 0094 un [0100 561 0062](https://www.kadastrs.lv/properties/4900213135?options%5Borigin%5D=property)) sastāvā esošo ēku Kalnciema ielā 10 k-2 un k-3, Rīgā, pārbūves darbu izdevumu segšanai 2022. gadā 3 000 000 *euro* apmērā, lai pielāgotu minētās ēkas profesionālās izglītības kompetences centra "Nacionālā Mākslu vidusskola" vajadzībām.

2. Kultūras ministrijai:

2.1. nodrošināt ēku Kalnciema ielā 10 k-2 un k-3, Rīgā, pārbūves darbu pabeigšanu līdz 2022. gada 31. decembrim;

2.2. ja pēc būvprojekta izstrādes, pirms būvniecības līguma noslēgšanas vai būvniecības darbu laikā provizorisko būvniecības izdevumu apmērs mainās, iesniegt Ministru kabinetā rīkojuma projektu par šā rīkojuma 1. punktā minēto ilgtermiņa saistību precizēšanu;

2.3. jautājumu par nepieciešamo finansējumu nomas maksas un papildu maksājumu izdevumu segšanai risināt likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas procesā.

3. Atzīt par spēku zaudējušu Ministru kabineta 2018. gada 16. oktobra rīkojumu Nr. 518 "Par finansējumu ēku Slokas ielā 52A un Slokas ielā 52B, Rīgā, pārbūves darbu izdevumu segšanai, lai pielāgotu ēkas profesionālās izglītības kompetences centra "Nacionālā Mākslu vidusskola" vajadzībām" (Latvijas Vēstnesis, 2018, 205. nr.).

Ministru prezidents A. K. Kariņš

Kultūras ministrs N. Puntulis